Санкт-Петербург
Тхьэмахуэ кIуар Урысейм и Дзэ-тенджыз флотым и махуэу щытащ. Санкт-Петербург абы теухуауэ дзэ кхъухьхэм я парад щекIуэкIар телевизорымкIэ ялъэгъуащ ди цIыхухэми, хьэщIэхэми, нэгъуэщI къэралхэм щыпсэухэми.
Ар егугъуу къызэрызэрагъэпэщам и щыхьэтщ къалэмрэ Нева псымрэ зэрагъэкъэбзар, уэрамхэр зэратхьэщIар. Къапщтэмэ, удз гъэгъауэ хасащ мелуанийм щIигъу, телеэкран 16 къалэм щагъэуващ цIыхухэр парадым тыншу еплъыфын хуэдэу.
Мы гъэм япэ дыдэу парадым хэтащ Китайм, Индием, Филиппинхэм я ВМС-хэм я дзэ кхъухьхэмрэ кхъухьлъатэхэмрэ.
